Sukladno Pozivu na dostavu projektnih prijedloga „Jačanje konkurentnosti poduzeća ulaganjima u digitalnu i zelenu tranziciju“ (referentni broj: KK.11.1.1.01) i Prilogu 4. Natječajne dokumentacije „Pravila o provedbi postupaka nabava za neobveznike Zakona o javnoj nabavi“, sa sjedištem u Viškovu, Furićevo 93, objavljuje:

**POZIV NA DOSTAVU PONUDE**

za predmet nabave:

Izrada projektne dokumentacije

 Evidencijski broj nabave: 1/2021

Viškovo, 19. listopada 2021.

Sadržaj

[1. OPĆI PODACI O POSTUPKU NABAVE 4](#_Toc83626426)

[1.1. Podaci o Naručitelju 4](#_Toc83626427)

[1.2. Podaci o osobi zaduženoj za komunikaciju s Ponuditeljima 4](#_Toc83626428)

[1.3. Vrsta postupka nabave 4](#_Toc83626429)

[1.4. Dostupnost natječajne dokumentacije 4](#_Toc83626430)

[1.5. Objašnjenja i izmjene natječajne dokumentacije 4](#_Toc83626431)

[1.6. Evidencijski broj nabave 5](#_Toc83626432)

[1.7. Pravo sudjelovanja 5](#_Toc83626433)

[1.8. Sprječavanje sukoba interesa 5](#_Toc83626434)

[1.9. Zajednica ponuditelja 6](#_Toc83626435)

[1.10. Podizvođači 6](#_Toc83626436)

[2. PREDMET NABAVE 7](#_Toc83626437)

[2.1. Procijenjena vrijednost nabave 7](#_Toc83626438)

[2.2. Grupe predmeta nabave 7](#_Toc83626439)

[2.3. Opis predmeta nabave 7](#_Toc83626440)

[2.4. Način određivanja cijene ponude 8](#_Toc83626441)

[2.5. Mjesto isporuke 8](#_Toc83626442)

[2.6. Rok isporuke i način plaćanja 8](#_Toc83626443)

[3. RAZLOZI ISKLJUČENJA PONUDITELJA 8](#_Toc83626444)

[4. UVJETI SPOSOBNOSTI PONUDITELJA 9](#_Toc83626445)

[4.1. Pravna i poslovna sposobnost 9](#_Toc83626446)

[5. PODACI O PONUDI 10](#_Toc83626447)

[5.1. Sadržaj ponude 10](#_Toc83626448)

[5.2. Način izrade ponude 10](#_Toc83626449)

[5.3. Način dostave ponude 11](#_Toc83626450)

[5.4. Alternativne ponude 11](#_Toc83626451)

[5.5. Cijena ponude i valuta 11](#_Toc83626452)

[5.6. Kriterij za odabir ponude 12](#_Toc83626453)

[5.7. Jezik i pismo na kojem se sastavlja ponuda 13](#_Toc83626454)

[5.8. Jamstvo za ozbiljnost ponude i uredno izvršenje ugovora 14](#_Toc83626455)

[5.9. Rok valjanosti ponude 14](#_Toc83626456)

[5.10. Datum, vrijeme i mjesto dostave ponuda 14](#_Toc83626457)

[5.11. Pregled i ocjena zaprimljenih ponuda 15](#_Toc83626458)

[5.12. Donošenje odluke o odabiru 15](#_Toc83626459)

[5.13. Rok za potpisivanje ugovora o nabavi 16](#_Toc83626460)

[5.14. Poništenje postupka nabave 16](#_Toc83626461)

[5.15. Pravo na prigovor 16](#_Toc83626462)

[5.16. Uvid u ponude 16](#_Toc83626463)

[5.17. Završetak postupka nabave 16](#_Toc83626464)

[5.18. Izmjene ugovora o nabavi 16](#_Toc83626465)

[6. POPIS PRILOGA 17](#_Toc83626466)

# OPĆI PODACI O POSTUPKU NABAVE

## Podaci o Naručitelju

Naziv Naručitelja: FILTOM d. o. o.
Sjedište Naručitelja: Furićevo 93, 51216 Viškovo

Matični broj Naručitelja (MBS): 040001730

OIB Naručitelja: 09918404407

Broj telefona Naručitelja: +385 51 505300

E-mail adresa Naručitelja: info.filtom@gmail.com

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo

U pisanom obliku putem elektroničke pošte Naručitelja i internetske stranice [www.strukturnifondovi.hr](http://www.strukturnifondovi.hr).

 Ime i prezime osobe za komunikaciju s gospodarskim subjektima: Miodrag Šarac
 Adresa elektroničke pošte kontakt osobe: info.filtom@gmail.com

Broj telefona: +385 91 41 70 344

## Vrsta postupka nabave

Vrsta postupka nabave je postupak nabave s obveznom objavom sukladno Prilogu 4. „Pravila o provedbi postupaka nabava za neobveznike Zakona o javnoj nabavi“, a koji je sastavni dio natječajne dokumentacije u okviru Poziva „Jačanje konkurentnosti poduzeća ulaganjima u digitalnu i zelenu tranziciju“ (referentni broj: KK.11.1.1.01). Navedeni natječaj i Prilog 4. dostupni su na internetskoj stranici [http://www.strukturnifondovi.hr](http://www.strukturnifondovi.hr/).

## Dostupnost natječajne dokumentacije

Poziv na dostavu ponude s prilozima, pitanja Ponuditelja i odgovori Naručitelja, kao i sve obavijesti o izmjenama i dopunama poziva na dostavu ponude biti će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr) (s danom objave Poziva na dostavu ponude).

## Objašnjenja i izmjene natječajne dokumentacije

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz natječajnu dokumentaciju. Zahtjev s postavljenim pitanjima Ponuditelji mogu postaviti najkasnije do isteka roka za dostavu ponuda.

Komunikacija i svaka druga razmjena informacija između Naručitelja i Ponuditelja obavljati će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.).

U slučaju da Naručitelj za vrijeme roka za dostavu ponuda izmjeni dokumentaciju za nadmetanje, izmjene će učiniti dostupnima svim Ponuditeljima na isti način i na istoj internetskoj stranici kao i temeljni „Poziv na dostavu ponuda“ te Ponuditeljima od dana izmjene objave osigurati primjereni rok za dostavu ponuda.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

Ako iz bilo kojeg razloga dokumentacija, obavijesti o izmjenama i dopunama dokumentacije za nadmetanje te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude.

## Evidencijski broj nabave

Evidencijski broj nabave je: 1/2021

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj je obvezan postupati po ***načelu izbjegavanja sukoba interesa***. Navedeno znači da se iz postupka, što uključuje i sklapanje ugovora/izdavanje narudžbenice izuzimaju osobe koje su u sukobu interesa u odnosu na povezana društva[[1]](#footnote-1) i povezane osobe[[2]](#footnote-2).

Sukob interesa između Naručitelja i povezanih subjekta obuhvaća situacije kada predstavnici Naručitelja[[3]](#footnote-3), koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

1. ako predstavnik NOJN-a istodobno obavlja upravljačke poslove u povezanom subjektu, ili

2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 11. i 12. Pravila o provedbi postupaka nabava za neobveznike Zakona o javnoj nabavi.

Naručitelj ne smije sklapati ugovore o nabavi sa sljedećim gospodarskim subjektima (u svojstvu

ponuditelja, člana zajednice ponuditelja, ili podizvoditelja odabranom ponuditelju):

* FILTOM NEKRETNINE d.o.o., OIB: 52846210815

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvođači

U ovom postupku nabave Ponuditeljima je dopušteno angažiranje podizvoditelja. Podizvoditelj je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ako Ponuditelj namjerava dati dio ugovora u podugovor jednom ili više podizvođača dužan je u ponudi navesti sljedeće podatke:

* + - naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), naziv banke i broj računa podizvođača, i
		- predmet, količinu, vrijednost podugovora i postotni dio ugovora koji se daje u podugovor.
		- Navedeni podaci o podizvoditeljima obavezni su sastojci ugovora o nabavi.
		- Ako se dio ugovora daje u podugovor, tada za robu ili usluge koje će podizvoditeljima isporučiti ili pružiti, Naručitelj neposredno plaća podugovaratelju/podizvoditelju.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako ponuditelj ne dostavi podatke o podizvoditelju/podizvoditeljima, smatra se da će cjelokupni predmet nabave izvršiti samostalno.

# PREDMET NABAVE

## Procijenjena vrijednost nabave

Procijenjena vrijednost nabave bez PDV-a iznosi = 1.300.000,00 kn.

## Grupe predmeta nabave

Nabava nije podijeljena u grupe.

## Opis predmeta nabave

Predmet nabave su usluge vanjskog stručnjaka za izradu jedne projektne dokumentacije za Naručitelja koji je nositelj projekta „Opremanje tvornice biodizela sa opremom za pretvaranje otpadnog jestivog ulja u biodizel i učinkovitije korištenje resursa u proizvodnji“, čiji je cilj modernizacija tehnologije proizvodnje metil estera kroz dogradnju pogona za obradu otpadnih jestivih ulja.

Prilikom izrade ponude omogućeno je upoznavanje s prostorom u kojem se nalazi trenutna oprema na lokaciji postojeće tvornice u Netretiću, adresa Netretić 3, 47271 Netretić.

Prije uvida u prostor tvornice potrebno je s kontakt osobom naručitelja prethodno dogovoriti točno vrijeme obilaska. Obilaske će biti moguće održati svaki dan između 8:00 i 14:00 h u periodu od 20. listopada do 27. listopada 2021. godine.

Opis traženog tehničko-tehnološkog procesa:

* Izrada projektne dokumentacije za modernizaciju tehnologije Proizvodnje metil estera s obradom UCO ulja i modifikacija tehnologije uvođenjem **natrijevog metanolata kapaciteta 2.500 kg/sat (+/- 5%)**.
* Omjer obrade UCO ulja treba biti **minimalno 30%** u odnosu na kapacitet pogona od 2.500 kg/sat **(+/- 5%)**.
* Projektna rješenja izvedbe potrebno je prilagoditi postojećem postrojenju s maksimalnim korištenjem postojeće opreme.
* Izlazni proizvod FAME mora udovoljavati parametrima kvalitete navedenim u tehničkom standardu EN 14214 kako bi se proizvod mogao plasirati na tržište.

Detaljniji opis predmeta nabave definiran je u Projektnom zadatku (Prilog 3.).

U ponudi mogu biti ponuđene pojedinačne ili više stavki na način kako je to definirano u Troškovniku (Prilog 2.). Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja bit će odbijene sve njegove ponude, kao i ponude u kojima je član zajednice ponuditelja.

Količina predmeta nabave je definirana u Troškovniku (Prilog 2. dokumentacije o nabavi).

## Način određivanja cijene ponude

Cijena ponude piše se brojkama u apsolutnom iznosu, a izračunava se u skladu s Troškovnikom (Prilog 2.). Ponuda mora biti izražena u nacionalnoj valuti zemlje Naručitelja (u HRK). Ponuditelji iz tuzemstva trebaju prikazati cijenu svoje ponude i bez PDV-a i s PDV-om. Ponuditelji iz drugih zemalja ponudu dostavljaju u HRK, preračunatu prema srednjem tečaju HNB-a na dan objave poziva na dostavu ponuda.

Jedinična cijena stavki bez PDV-a mora biti iskazana s eventualnim popustima i mora uključivati sve zavisne troškove koji se odnose na predmetnu nabavu.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude

bez PDV a.

Ako Ponuditelj ne ispuni troškovnik u skladu sa zahtjevima iz ove dokumentacije o nabavi ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. U slučaju nuđenja jednakovrijednog proizvoda, ponuditelj je dužan dokazati jednakovrijednost tehničkih karakteristika tog proizvoda bilo kojim prikladnim sredstvom proizvoda koji se prilaže uz ponudu.

U cijenu ponude bez poreza na dodanu vrijednost moraju biti uračunati svi troškovi Izvršitelja (dopremanje i instalaciju montažu predmeta nabave i edukaciju zaposlenika Naručitelja za sigurno i stručno rukovanje predmetom nabave i sl.) i popusti.

## Mjesto isporuke

Predmet nabave će se isporučiti na adresu: Furićevo 93, 51216 Viškovo te u elektronskoj verziji na CD u dva primjerka.

## Rok isporuke i način plaćanja

Rok za isporuku predmeta nabave od trenutka potpisivanja ugovora s Naručiteljem iznosi maksimalno 40 dana.

Naručitelj će svoje nastale obveze platiti u roku od 30 (trideset) dana od isporuke predmeta nabave usluge.

# RAZLOZI ISKLJUČENJA PONUDITELJA

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje. Kao dostatan dokaz da ne postoje razlozi za isključenje ponuditelj je dužan u ponudi dostaviti **potvrdu porezne uprave** ili drugog nadležnog tijela u državi poslovnog nastana gospodarskog subjekta.

Dokument ne smije biti stariji od 30 dana od dana od dana početka postupka nabave.

Ako se u državi poslovnog nastana gospodarskog subjekta ne izdaju prethodno navedeni dokumenti oni mogu biti zamijenjeni izjavom pod prisegom ili ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta.

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacija o nabavi, a kojima dokazuje svoju pravnu i poslovnu sposobnost te ostale uvjete.

Svi dokazi i dokumenti koji se prilažu ponudi, a određeni su u točki 4. ove Dokumentacije za nadmetanje

dostavljaju se u izvorniku ili neovjerenoj preslici.

Svi dokumenti kojima se dokazuju uvjeti sposobnosti, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

## Pravna i poslovna sposobnost

Ponuditelj mora biti upisan u sudski, obrtni, strukovni ili drugi odgovarajući registar države sjedišta Ponuditelja. Upis u registar dokazuje se slanjem dokumentacije uz ponudu. Ako Ponuditelj angažira podizvođače, svi podizvođači pojedinačno trebaju dokazati pravnu i poslovnu sposobnost dostavljanjem dokaza uz ponudu. Dokaz o pravnoj i poslovnoj sposobnosti ne smije biti stariji od tri (3) mjeseca računajući od dana početka postupka nabave. Kao valjani dokaz prihvaća se elektronski izvadak u izvorniku ili neovjerenoj preslici izlistan sa sudskog, obrtnog, strukovnog ili drugog odgovarajućeg registra države sjedišta Ponuditelja.

# PODACI O PONUDI

## Sadržaj ponude

Ponuda mora sadržavati:

1. Popunjeni i potpisom i pečatom ovjereni Ponudbeni list (za Ponuditelja ili zajednicu Ponuditelja)

(Prilog 1.)

1. Popunjeni, potpisom i pečatom ovjereni dokument Troškovnik u izvornom obliku (Prilog 2.)
2. Dokaz o nepostojanju razloga za isključenje propisan točkom 3.
3. Dokaz o upisu u sudski, obrtni, strukovni ili drugi odgovarajući registar (ne smije biti stariji od 3 mjeseca računajući od dana početka postupka nabave)
4. Jamstvo za ozbiljnost ponude prema točki 5.8.
5. Životopis (Prilog 4.)

## Način izrade ponude

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji. Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Pri izradi ponude Ponuditelj se mora pridržavati zahtjeva i uvjeta iz Dokumentacije o nabavi Ponuda se izrađuje u pisanom obliku elektronički ili neizbrisivom tintom. Ispravci u ponudi moraju biti izrađeni na način da su vidljivi i moraju uz navod datuma ispravka biti potvrđeni potpisom Ponuditelja.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, s time da katalog proizvoda može biti i na engleskom jeziku. Ako se radi o zajednici Ponuditelja, podaci (naziv i sjedište Ponuditelja, adresa, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa, navod o tome je li ponuditelj u sustavu PDV a, adresa za dostavu pošte, adresa e-pošte, kontakt osoba Ponuditelja, broj telefona, broj faksa) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvođača. Troškove izrade i dostave ponude snosi Ponuditelj.

## Način dostave ponude

Ponudu je potrebno dostaviti na adresu naručitelja, u zatvorenoj omotnici na kojoj je naziv i adresa naručitelja i naziv i adresa ponuditelja. Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi. Ponuditelj snosi rizik gubitka ili nepravovremenog dostavljanja ponude. Na omotnici treba navesti adresu:

**FILTOM d. o. o.**

**Furićevo 93, 51216 Viškovo**

**NE OTVARAJ – PONUDA ZA NADMETANJE**

**Evidencijski broj nabave: 1/2021**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. Ako omotnica nije zatvorena i označena kako je navedeno naručitelj ne snosi nikakvu odgovornost ako se ponuda prerano otvori.

Elektronička dostava ponuda nije dopuštena.

Dokumentacija o nabavi dostupna je na Internetskoj stranici [www.strukturnifondovi.hr](http://www.strukturnifondovi.hr/), pod-stranica za nabavu.

## Alternativne ponude

Alternativne ponude nisu dozvoljene.

## Cijena ponude i valuta

Cijena ponude upisuje se brojkama u apsolutnom iznosu sukladno Ponudbenom listu. Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ponuditelji koji nisu u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu, na mjesto predviđeno za upis cijene ponude s porezom na dodanu vrijednost (PDV-om), upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost (PDV-a), a mjesto predviđeno za upis iznosa poreza na dodanu vrijednost (PDV-a) ostavlja se prazno.

Jedinična cijena stavke bez poreza na dodanu vrijednost (PDV) mora biti iskazana sa svim popustima i troškovima. Valuta u kojoj se daje ponuda je hrvatska kuna (HRK). Ponuditelji iz inozemstva mogu planiranu cijenu strane valute preračunati u HRK prema srednjem tečaju Hrvatske narodne banke na dan objave poziva na dostavu ponuda.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog

neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

## Kriterij za odabir ponude

Kriterij za odabir ponude je **ekonomski najpovoljnija ponuda**.

KRITERIJI ZA ODABIR EKONOMSKI NAJPOVOLJNIJE PONUDE I NJIHOV RELATIVAN ZNAČAJ:

|  |  |  |
| --- | --- | --- |
|  | **Kriterij** | **Maksimalni broj bodova po kriteriju** |
| **Q1.** | **Kriterij ukupne cijene ponude s PDV-om** | **40** |
| **Q2.** | **Kriterij kvalitete – broj izvršenih projektiranih dogradnji tvornica biodizela na sirovinu UCO ulje ili životinjske masti u posljednjih 5 godina** | **60** |
| **UKUPNO (Q1+Q2):** | **100** |

Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na dvije decimale).

Svaki od kriterija se ocjenjuje zasebno sukladno dolje navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost (uz zaokruživanje na dvije decimalne jedinice). Maksimalan broj bodova koji ponuditelj može ostvariti zbrojem svih kriterija je 100 bodova. Ekonomski najpovoljnija ponuda je ponuda koja, uz kriterije za kvalitetan odabir gospodarskog subjekta, kao i ostalih uvjeta iz dokumentacije o nabavi, ostvari najveći broj bodova. U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

Ukupnu vrijednost ponude Naručitelj je definirao kao odnos financijskog dijela i kvalitativnog dijela ponude.

*E*  *Q*1  *Q*2

Najbolji ponuditelj je onaj čiji je iznos dobiven u gore navedenom procesu najviši (maksimalni iznos može biti 100).

Razrada pojedinačnih kriterija:

FINANCIJSKI DIO PONUDE - (Q1)

|  |  |  |
| --- | --- | --- |
| **1.** | **Kriterij ukupne cijene ponude s PDV-om** | Maksimalno po kriteriju - **40** bodova |
| Vrednovanje financijskog dijela ponude provodi se po sljedećoj formuli:$$Q\_{1}=f\_{1}x\frac{q\_{min}}{q\_{j}}x100$$gdje je:**qj** - cijena j-tog ponuditelja,**f1=40%** - težina financijskog dijela ponude,**qmin** - najniža ponuđena cijena razmatranih ponuda. |

KVALITATIVNI DIO PONUDE - (Q2)

|  |  |  |  |
| --- | --- | --- | --- |
| **2.** | **Kriterij kvalitete** | Broj projektiranja | Maksimalno po kriteriju - **60** bodova |
| Broj izvršenih projektiranih dogradnji tvornica biodizela na sirovinu UCO ulje ili životinjske masti u posljednjih 5 godina  | 0 | 0 bodova |
| Broj izvršenih projektiranih dogradnji tvornica biodizela na sirovinu UCO ulje ili životinjske masti u posljednjih 5 godina  | 1 | 30 bodova |
| Broj izvršenih projektiranih dogradnji tvornica biodizela na sirovinu UCO ulje ili životinjske masti u posljednjih 5 godina  | 2 i više | 60 bodova |

U svrhu dokazivanja iskustva stručnjaka u sklopu kriterija za odabir ponude, ponuditelj u ponudi prilaže Životopis stručnjaka, sukladno obrascu u Prilozima (Prilog 4.) ovog Poziva. Naručitelj može provjeriti navedene reference putem javno dostupnih podataka, direktnim upitom prema organizaciji za koju je izvršena usluga projektiranja i sl.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## Jezik i pismo na kojem se sastavlja ponuda

Ponuda se izrađuje na hrvatskom jeziku i latiničnom pismu. Ako je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik. Katalog proizvoda može biti i na engleskom jeziku.

## Jamstvo za ozbiljnost ponude i uredno izvršenje ugovora

**Jamstvo za ozbiljnost ponude**

Ponuditelj je dužan u papirnatom obliku dostaviti jamstvo za ozbiljnost ponude u obliku bjanko zadužnice izdane sukladno Pravilniku o obliku i sadržaju bjanko zadužnice (“Narodne novine” br. 115/12 i 82/17) ili u obliku zadužnice izdane sukladno Pravilniku o obliku i sadržaju zadužnice (“Narodne novine” br. 115/12 i 82/17) ovjerenu (solemniziranu) od strane Javnog bilježnika u apsolutnom iznosu od minimalno **3%** procijenjene vrijednosti nabave. Jamstvo koja se ne odnosi na uvezivanje od stane javnog bilježnika ne smije biti ni na koji način oštećeno (bušenjem, klamanjem i sl.)

Jamstvo za ozbiljnost ponude Naručitelj se naplatiti za slučaj da Ponuditelj:

1. odustane od svoje ponude u roku njezine valjanosti, 2. ne prihvati ispravak računske greške, 3. odbije potpisati ugovora o nabavi, 4. ne dostavi jamstvo za uredno ispunjenje ugovora o nabavi.

Umjesto tražene bjanko zadužnice ili zadužnice ponuditelj može uplatiti novčani polog u apsolutnom iznosu od minimalno **3%** procijenjene vrijednosti nabave, uplatom na IBAN Naručitelja broj: Erstesteirmarkische banka, IBAN: HR5624020061100063410, model: HR00, poziv na broj: OIB ponuditelja, naznakom: jamstvo za ozbiljnost ponude - evidencijski broj: 1/2021. Uplata novčanog pologa mora biti evidentirana i vidljiva na IBAN-u Naručitelja do vremena otvaranja ponuda, a dokaz o uplati može se priložiti u ponudi.

U slučaju zajednice gospodarskih subjekata jamstvo za ozbiljnost ponude u obliku bjanko zadužnice ili zadužnice ili novčanog pologa može dostaviti svaki član zajednice za svoj dio jamstva odnosno razmjerno svojem udjelu u ponudi a koje kumulativno zadovoljava traženi iznos ili jedan od članova, ali u tom slučaju mora dostaviti i izjavu zajednice ponuditelja u kojoj je navedeno da je riječ o zajednici gospodarskih subjekata i da se jamstvo odnosi/glasi na sve članove zajednice gospodarskih subjekata.

Ne dostavljanje jamstva za ozbiljnost ponude odnosno uplata novčanog pologa koja nije evidentirana i vidljiva na IBAN-u Naručitelja do vremena otvaranja ponuda, razlog je za odbijanje ponude kao nepravilne.

Naručitelj će vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi, a presliku jamstva će pohraniti.

## Rok valjanosti ponude

Rok valjanosti ponude je najmanje 30 dana od dana određenog kao krajnji rok za dostavu ponude. Na zahtjev Naručitelja, Ponuditelj će produžiti rok valjanosti svoje ponude.

## Datum, vrijeme i mjesto dostave ponuda

Ponuda mora biti poslana isključivo putem pošte s preporukom na adresu iz točke 5.3. ovog Poziva.

Ponude moraju biti dostavljene, najkasnije do **09:00 sati** dana **28.10.2021.** godine.

Kada ponuditelj dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude, svu dokumentaciju šalje preporučeno poštom na isti način kao i ponudu. Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

## Pregled i ocjena zaprimljenih ponuda

Otvaranje ponuda nije javno te će se obavit **28.10.2021**. godine u **10:00** sati na adresi sjedišta Naručitelja.

O pregledu i ocjeni ponuda sastavit će se Zapisnik o pregledu i ocjeni ponuda.

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

* provjeru sukladnosti ponude s formalnim zahtjevima (prema točci 5.),
* procjenu postojanja obveznih razloga isključenja i ispunjenja uvjeta (prema točkama 3. i 4.),
* ocjenu ponuda na temelju kriterija za odabir (prema točci 5.6.),
* provjera na temelju sve tražene dokumentacije i uvjeta iz ovog poziva na dostavu ponuda (izuzev prethodno navedenih kriterija).

Ako podaci ili dokumentacija koju treba podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije sukladno Upisniku o zaprimanju ponuda.

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva.

## Donošenje odluke o odabiru

Odluku o odabiru donosi Odbor za nabavu imenovan od strane Naručitelja, u roku od najviše 15 dana od dana isteka roka za dostavu ponuda.

Odluka o odabiru biti će javno objavljena na internetskoj stranici strukturnih fondova, [www.strukturnifondovi.hr](http://www.strukturnifondovi.hr/).

Odluka o odabiru postaje izvršna istekom dana objave na internetskoj stranici.

## Rok za potpisivanje ugovora o nabavi

Rok za potpisivanje ugovora o nabavi traje maksimalno 30 dana te počinje teći danom izvršnosti Odluke o odabiru.

Odluka je izvršna s istekom dana objave na stranici: <http://www.struktrunifondovi.hr>.

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte - Ponuditelje objavom Odluke o poništenju postupka nabave na internetskim stranicama gdje je objavljen Poziv na dostavu ponuda Naručitelj će poništiti postupak nabave ako:

* nije pristigla niti jedna ponuda,
* nije zaprimio niti jednu valjanu ponudu.

Naručitelj može poništiti postupak nabave ako:

* je cijena najpovoljnije ponude veća od procijenjene vrijednosti nabave, osim ako Naručitelj ima ili će imati osigurana novčana sredstva.

## Pravo na prigovor

Prigovor nije predviđen sukladno ''Pravilima o provedbi postupaka nabava za neobveznike Zakona o javnoj nabavi''.

## Uvid u ponude

Uvid u ponude nije predviđen sukladno ''Pravilima o provedbi postupaka nabava za neobveznike Zakona o javnoj nabavi''.

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

## Izmjene ugovora o nabavi

Ugovorne strane izvršavaju ugovor o nabavi u skladu s uvjetima određenima u ovom Pozivu na dostavu ponuda odabranom ponudom. Naručitelj je obvezan kontrolirati je li izvršenje ugovora o nabavi u skladu s uvjetima određenima u Pozivu odabranom ponudom. Ako dođe do promjena okolnosti u izvršavanju ugovornih obveza od strane Naručitelja ili Ponuditelja potrebno je minimalno 10 (deset) radnih dana prije kraja roka za izvršenje obavijestiti ugovornu stranu o nastalim promjenama.

# POPIS PRILOGA

Prilog 1 – Ponudbeni list

Prilog 2 – Troškovnik

Prilog 3 – Projektni zadatak

Prilog 4 – Životopis

1. Kako to definiraju pravila općeg poreznog prava, a koji predstavljaju ponuditelja i članove zajednice gospodarskih subjekata. [↑](#footnote-ref-1)
2. Obuhvaća povezane osobe kako to definiraju pravila općeg poreznog prava, te srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a. [↑](#footnote-ref-2)
3. Obuhvaća čelnika te člana upravnog, upravljačkog i nadzornog tijela NOJN-a, člana stručnog povjerenstva za nabavu (ako je ono osnovao i djeluje), drugu osobu koja je uključena u provedbu ili koja može utjecati na odlučivanje naručitelja u postupku nabave, te osobe kod pružatelja usluga nabave koji djeluju u ime NOJN-a. [↑](#footnote-ref-3)